  Майя Бывальцева Ижкарысь Автозавод ульчаын 259 номеро нылпи садлэсь выль юртсэ усьтӥзы. 3-тӥ куарусёнэ сиё-дано ужрадын ужъюртлэн кивалтӥсезлы символической усьтон сётӥзы. Покчиос люкаськемъёсты концертэн шумпоттӥзы. Та быдэс кар понна праздник. Туж усто нылпи сад усьтӥське. Та покчиослы выль юрт, татын соос будозы, дышетскозы, вераськозы Сергей Задорожный, Ижкар тӧролэсь ужзэ огдырлы быдэсъясьНылпи садэ путёвка туннэ нуналлы 94 нылпиос басьтӥзы, эшшо 126 нылъёс но пиос татчы мукет садикъёс лыктозы. Выль ужъюрт микрорайонын черодэз кулэстыны но мукет нылпи садъёсты бушатыны луонлык сётоз. Выль арлы ватсаса интыос радъямын луозы. Кин черодын сылӥз, нылпи садэ инты басьтӥзы. <…> Ӧнерчиосын ужпум сэрттэмын-пертчемын. Выль нылпи садын ужаны мылкыд карисьёс туж трос – лыкто егит педагогъёс Татьяна Романова, 259 номеро нылпи садлэн кивалтӥсезНылпи садын ньыль ясли группа но покчиослы ньыль группа чакламын, озьы ик кык бадӟымъёсызлыгес но кык подготовительной группаос. Татын ваньмызлы инты тырмоз – выль юртын куинь этажез, 220 нылпилы чакламын. Группаос сяна, отын вань сиськонни, суредан студия, спорт но крезьгур залъёс, эм висъет но психологлэн висъетэз. Ужъюртлэн азбараз кирпичлэсь лэсьтэм верандаосын 12 калгон интыос радъямын. Артэ песочницаос но шудон тӥрлык пуктэмын. Ижкарысь 259 номеро нылпи садлэсь выль юртсэ усьтон 6 фото Выль юрт туала куронъёсъя пуктэмын. Со «Жилище» федерал программалэн «Стимулирование программ развития жилищного строительства субъектов Российской Федерации» подпрограммаез улсын ӝутэмын. Лэсьтӥськон 2017-тӥ арын южтолэзе кутскиз. Пусъём, кар но элькун тӧрлыкъёслэн чакланъёсазы Ижкарын эшшо кӧня ке выль нылпи садъёс усьтон. 2019-тӥ ар кутсконын Баранов ульчаын 220 интылы нылпи сад вуттэмын луоз. 2 сюрс 100 интылы ясли лэсьтон кутскемын. Нылпиосты школалэсь азьвыл дышетон огазеяськонъёсын интыосъя югдур матысь дыре тупатскыны кулэ Светлана Болотникова, Удмуртиысь дышетонъя но тодосъя министрСергей Задорожныйлэн верамезъя, Ижкарысь Берш ульча палан матысь кык-куинь аръёсы эшшо кык нылпи сад пуктозы.  Тегъёс: Мерлык Дышетон Ижкар нылпиос Удмуртия нылписад СергейЗадорожный СветланаБолотникова  